Document ID: 31983R1906

*****
ΚΑΝΟΝΙΣΜΟΣ (ΕΟΚ) αριθ. 1906/83 ΤΟΥ ΣΥΜΒΟΥΛΙΟΥ
της 11ης Ιουλίου 1983
περί τροποποιήσεως του κανονισμού (ΕΟΚ) αριθ. 2767/75 περί θεσπίσεως των γενικών κανόνων που αφορούν το σύστημα το αποκαλούμενο «των προϊόντων-οδηγών και των παράγωγων προϊόντων» , το οποίο επιτρέπει τον καθορισμό συμπληρωματικών ποσών στον τομέα του χοιρείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 13 παράγραφος 4,
την πρόταση της Επιτροπής,
Εκτιμώντας:
ότι το άρθρο 13 του κανονισμού (ΕΟΚ) αριθ. 2759/75 καθορίζει σύστημα προϊόντων-οδηγών και παράγωγων προϊόντων ώστε να καταστεί δυνατός ο καθορισμός συμπληρωματικών ποσών για τα προϊόντα για τα οποία δεν έχει καθοριστεί τιμή ανασχέσεως (προϊόντα αποκαλούμενα παράγωγα προϊόντα), βάσει των συμπληρωματικών ποσών που καθορίζονται για τα προϊόντα που αποκαλούνται οδηγοί· ότι ο κατάλογος των προϊόντων-οδηγών και των παράγωγων προϊόντων τους καθορίστηκε από τον κανονισμό (ΕΟΚ) αριθ. 2767/75 (3), όπως τροποποιήθηκε από τον κανονισμό (ΕΟΚ) αριθ. 220/83 (4)·
ότι αποδείχτηκε δυνατό να καθορίζονται τιμές ανασχέσεως για ορισμένα προϊόντα που, μέχρι σήμερα, περιλαμβάνονται στον κατάλογο των παράγωγων προϊόντων·
ότι η εφαρμογή του συστήματος των προϊόντων-οδηγών και των παράγωγων προϊόντων προκάλεσε ορισμένα προβλήματα· ότι απεδείχθη, ιδίως, ότι τα συμπληρωματικά ποσά που προκύπτουν απ' αυτό το καθεστώς δεν ανταποκρίνονται πάντα στις απαιτήσεις της αγοράς· ότι πρέπει, κάτω απ' αυτές τις συνθήκες, να περιοριστεί η εφαρμογή του συστήματος σε μικρότερο αριθμό προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2767/75 τροποποιείται ως εξής:
1. Το άρθρο 2 παράγραφος 3 αντικαθίσταται ως εξής:
«3. Εάν για ένα παράγωγο προϊόν προβλέπονται περισσότερα απ1ένα προϊόντα-οδηγοί, το συμπληρωματικό ποσό για το παράγωγο προϊόν ισούται με το υψηλότερο από τα ποσά που προκύπτουν πολλαπλασιάζοντας με το συντελεστή που εφαρμόζεται σε κάθε περίπτωση το συμπληρωματικό ποσό που αντιστοιχεί σε καθένα από τα εν λόγω προϊόντα-οδηγούς.»
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Αυγούστου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 11 Ιουλίου 1983.

Labels: 3
15
17